Държавен вестник, бр. 52, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  52
Чл. 4. Конкурсите за заемане на длъж­
ността „директор“ се откриват със заповед 
на съответния орган по чл. 3, ал. 2, в която 
се посочват:
1. наименованието на институцията, мяс­
тото и характерът на работа;
2. длъжността, за която се провежда кон­
курсът;
3. изискванията за заемане на длъжността;
4. начинът за провеждане на конкурса;
5. необходимите документи, мястото и сро­
кът за подаването им, който е не по-кратък 
от един месец, лице и координати за връзка;
6. електронна поща за изпращане на до­
кументи и съобщения във връзка с конкурса.
Чл. 5. Конкурсите за заемане на длъжността 
„директор“ на институциите по чл. 1, ал. 1 се 
провеждат при условията и по реда на глава 
пета, раздел IV от Кодекса на труда (КТ) в 
съответствие с разпоредбата на чл. 217, ал. 5 
от Закона за предучилищното и училищното 
образование (ЗПУО) и тази наредба.
Раздел ІІ
Обявяване на конкурса
Чл. 6. (1) Конкурсите за заемане на длъж­
ността „директор“ на държавните училища 
по чл. 43 от ЗПУО и на специализираните 
обслужващи звена се обявяват във вестник 
„Аз-Буки“, на електронната страница на 
Министерството на образованието и науката 
(МОН) и на електронната страница на регио­
налното управление на образованието (РУО), 
на чиято територия се намира съответната 
институция.
(2) Конкурсите за заемане на длъжността 
„директор“ на държавните неспециализирани 
училища, на общинските училища, на дър­
жавните и общинските центрове за специална 
образователна подкрепа (ЦСОП), както и на 
ученическите общежития и астрономическите 
обсерватории се обявяват на електронната 
страница на РУО и във вестник „Аз-Буки“.
(3) Конкурсите за заемане на длъжността 
„директор“ на общинските детски градини 
и на центровете за подкрепа за личностно 
развитие с изключение на посочените в ал. 2 
се обявяват чрез местния печат и на елек­
тронната страница на съответната община, а 
на държавните детски градини – освен чрез 
местния печат и чрез електронната страница 
на съответния финансиращ орган.
(4) Обявлението задължително съдържа 
информацията по чл. 4, както и списък на 
нормативните актове, които кандидатът следва 
да познава.
Раздел III
Изисквания към кандидатите
Чл. 7. (1) За заемане на длъжността „ди­
ректор“ на държавните и общинските детски 
градини, училища и центрове за подкрепа 
за личностно развитие, както и на регио­
налните центрове за подкрепа на процеса 
на приобщаващото образование (РЦПППО), 
кандидатите трябва:
1. да бъдат български граждани;
2. да отговарят на изискванията по чл. 33, 
ал. 1 – 3 от Наредба № 15 за статута и професи­
оналното развитие на учителите, директорите 
и другите педагогически специалисти (ДВ, 
бр. 61 от 2019 г.) и на чл. 215, ал. 1 от ЗПУО;
3. да имат придобито образование и квали­
фикация, които да позволяват изпълнението 
на чл. 33, ал. 3 от Наредба № 15 за статута 
и професионалното развитие на учителите, 
директорите и другите педагогически спе­
циалисти.
(2) За заемане на длъжността „директор“ 
на специализираните обслужващи звена с 
изключение на РЦПППО кандидатите трябва 
да отговарят на следните изисквания:
1. да бъдат български граждани, придобили 
висше образование с образователно-квалифи­
кационна степен „магистър“ в съответното 
на длъжността професионално направление 
съгласно Класификатора на областите на висше 
образование и професионалните направления;
2. да имат 5 години професионален опит, 
придобит в област или области, свързани с 
функциите, определени в длъжностната ха­
рактеристика за съответната длъжност;
3. да не са осъждани за умишлено пре-
стъпление от общ характер;
4. да не са лишени от право да упражняват 
професията.
(3) Длъжността „директор“ на държавните 
и общинските детски градини, училища и 
центрове за подкрепа за личностно развитие 
може да се заеме и от лица, посочени в раз­
поредбата на чл. 213, ал. 4 от ЗПУО. Длъж­
ността „директор“ на институциите по ал. 2 
може да се заема и от:
1. граждани на друга държава – членка 
на Европейския съюз, или държава – страна 
по Споразумението за Европейското иконо­
мическо пространство, или Конфедерация 
Швейцария;
2. чужди граждани, ако са предложени по 
междудържавни спогодби;
3. продължително пребиваващи в страната 
граждани на трети държави, получили право 
на достъп до пазара на труда в Република 
България при условията и по реда на Закона 
за трудовата миграция и трудовата мобилност;
4. дългосрочно и постоянно пребиваващи 
в страната граждани на трети държави.
Раздел IV
Необходими документи за участие в конкурса
Чл. 8. (1) Кандидатите подават писмено 
заявление за участие в конкурса (приложе­
ние № 1).
(2) Към заявлението се прилагат: